CELEX: E2014P0023
Language: da
Date: 2014-12-01 00:00:00
Title: Sag anlagt den 1. december 2014 af Kimek Offshore AS mod EFTA-Tilsynsmyndigheden (Sag E-23/14)

5.2.2015   
            
            
               DA
            
            
               Den Europæiske Unions Tidende
            
            
               C 39/4
            
         Sag anlagt den 1. december 2014 af Kimek Offshore AS mod EFTA-Tilsynsmyndigheden
   (Sag E-23/14)
   (2015/C 39/04)
   Kimek Offshore AS, repræsenteret ved advokat Bjørnar Alterskjær og advokat Robert Lund fra advokatfirmaet ALT, Fridtjof Nansens Plass 6, N-0160 Oslo, Norge, lagde den 1. december 2014 sag an mod EFTA-Tilsynsmyndigheden ved EFTA-Domstolen.
   Sagsøgerne anmoder EFTA-Domstolen om at:
   
               1)
            
            
               annullere EFTA-Tilsynsmyndighedens beslutning nr. 225/14/KOL af 18. juni 2014 om regionalt differentierede socialsikringsbidrag i perioden 2014-2020, og
            
         
               2)
            
            
               tilpligte EFTA-Tilsynsmyndigheden at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren, Kimek Offshore, er en del af Kimek-koncernen. Kimek Offshore er en servicevirksomhed inden for olie- og gassektoren, som navnlig tilrådighedsstiller svejsere, rørsvejsere, mekanikere og ingeniører. Virksomhedens administration og ledelse er hjemmehørende i Kirkenes, Norge.
            
         
               —
            
            
               Sagen vedrører en påstand om annullation af EFTA-Tilsynsmyndighedens beslutning om godkendelse af regionalstøtte i Norge for perioden 2014-2020.
            
         Sagsøgerne gør gældende, at EFTA-Tilsynsmyndigheden:
   
               —
            
            
               har tilsidesat sin forpligtelse til at indlede den formelle undersøgelsesprocedure, der er omhandlet i artikel 1, stk. 2, i del I i protokol 3 og artikel 6, stk. 1, i del II i protokol 3 til tilsyns- og domstolsaftalen (artikel 4, stk. 4, i del II i protokol 3 til tilsyns- og domstolsaftalen)
            
         
               —
            
            
               har tilsidesat sin forpligtelse til at begrunde en beslutning om reglerne for beskatning af socialsikring i forbindelse med tilrådighedsstillelse af arbejdstagere, jf. artikel 16 i tilsyns- og domstolsaftalen.